Ugovor o odredjivanju granica izmedju Kraljevine Hrvatske i Kraljevine Italije


Hrvatska vlada i talijanska vlada,
želeći odrediti granice izmedju Kraljevine Hrvatske i Kraljevine Italije, u zajedničkoj nakani ustanoviti teritorijalno uredjenje, koje ima biti siguran temelj za tiesnu suradnju izmedju obiju Država,
sporazumjele su se kako sliedi:

Članak 1.

Priznaju se sastavnim dielovima Kraljevine Italije:
kotari Kastav, Sušak, Čabar, a od kotara Delnice jedan dio prema crti, koja polazi od kote 710 od Biljevine, ide grebenom Starčeva Vrha, Velikog Tomca, Oštraca, Rogozna i Brloškog, stiže do upravne granice kotara Sušaka u vrhu Jelenčić (kota 1106) i silazi zatim visovima brda Gorica, Meč te kotama 623, 424 i 252 na more kod Bakarca, ostavljajući na hrvatskom području obćine Hreljin, Dol-Bakarac i Kraljevicu (Kraljevicu-Smriku) s istom lukom i čvorištima cesta, koje tamo vode;
otočić Sveti Marko, otoci Krk, Rab i oni manji do visine Jablanca;
svi otoci zadarskog otočja;
područje obuhvaćeno crtom, koja polazi od rta Privlaka, dostiže Planinski kanal, sliedi njegovu unutarnju crtu do Novigradskog mora, nastavlja se uzduž gornje obale rečenog mora, zahvaća Bukovicu i stigavši do toka Krke izpod mjesta Padjani, silazi duž rijeke te se od nje odvaja tako da obuhvaća cielo područje Šibenika i Trogira te grad Split uključivši predgradja a izključivši otoke Brač i Hvar;
otoci Čiovo, Drvenik, Šolta, Vis, Biševo, Sv. Andrija, Jabuka i ostali manji koji do njih leže;
otoci Korčula i Mljet;
kotar koji obuhvaća cielu Boku Kotorsku prema crti, koja ostavlja obalu u jednoj točci izmedju mjesta Cavtat i Vitaljine i uzlazi prema sjevero-iztoku uključivši mjesto Grudu i masiv planine Orjen dok ne dostigne granicu s Crnom Gorom.
Zbog jasnoće priložena je karta u mjerilu 1:750.000 ovome ugovoru, kojega je ona sastavni dio i u koju je unesen tok crte, što razgraničuje gore navedena područja.
Zasebna će se konvencija zaključiti glede upravnoga uredjenja grada Splita s predgradjima i Kaštelima kao i otoka Korčule.

Članak 2.

Povjerenstvo sastavljeno po pola od izaslanika talijanske vlade i izaslanika hrvatske vlade pristupit će čim prije na terenu odredjivanju granica između Kraljevine Italije, uključivši pokrajinu Ljubljanu, i Kraljevine Hrvatske.

Članak 3.

Ovaj ugovor stupa na snagu podpisom. U vjeru čega opunomoćenici podpisaše ovaj ugovor. Učinjeno u Rimu u dva primjerka, dne 18. svibnja 1941 – XIX.

Pravni propisi Nezavisne Države Hrvatske
Pravni propisi Kraljevine Italije